9-12 мартыште Марий кугыжаныш университетын финн-угроведений институтыштыжо марий йылме да сылнымут арня эрта.
Тудо Марий Эл Республикын 90 ияш лÿмгечыжлан, Туныктышын идалыкшылан, тÿнямбалне палыме марий поэт Валенин Колымбын шочмыжлан 75 ий да совет калыкын Кугу Авамланде сарыште Сеҥымыжлан 65 ий теммылан пöлеклалтеш.
Пайрем программыште: 1-5 курс-влак коклаште эн сай пырдыж газетлан конкурс, республикысе лÿмлö шанчызе-влак дене вашлиймаш, сылнын лудшылан да эн сай сочиненийлан конкурс. Тудлан тыгай тема-влакым ойырымо: «Туныктышо — мыйын илышыштем», «Марий кундемым, шÿмбел мландемым ужам, шижам да умылем», «Шочмо йылмем ден мый кугешнем», «Тыныслык нимо деч шерге».
Ачаэл — шке шонен лукмо мут, марий йылмыште «авамланде» мут уло, ончо «Марий мутер» 1-ше том, 24 лш: авамланде — родина, отчизна, родная земля. Акрет финугр да марий тÿвра шочмо элым ава дене таҥастарен, руш да индоевропо — ача. Поэт да почеламутчо мут мылам синоним улыт, но тиде текст вес вер гыч налме да изишак вашталтыме.